Document ID: 32012D0111

A BIZOTTSÁG VÉGREHAJTÁSI HATÁROZATA
(2012. február 10.)
a 2007/453/EK határozat Dánia és Panama BSE-státusa tekintetében történő módosításáról
(az értesítés a C(2012) 678. számú dokumentummal történt)
(EGT-vonatkozású szöveg)
(2012/111/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 5. cikke (2) bekezdésének harmadik albekezdésére,
mivel:
(1)
A 999/2001/EK rendelet szabályokat határoz meg az állatokban előforduló fertőző szivacsos agyvelőbántalmak (a továbbiakban: TSE-k) megelőzése, az ellenük való védekezés és felszámolásuk tekintetében. Ezért a 999/2001/EK rendelet 5. cikkének (1) bekezdése és II. melléklete szerint meg kell határozni a tagállamok vagy harmadik országok, illetve azok régióinak (a továbbiakban: országok és régiók) BSE-státusát a következő három kategória egyikébe történő besorolással: elhanyagolható BSE-kockázat, ellenőrzött BSE-kockázat vagy meghatározatlan BSE-kockázat.
(2)
A szarvasmarhafélék szivacsos agyvelőbántalma előfordulási kockázata alapján a tagállamok vagy harmadik országok, illetve ezek valamelyik régiója BSE-státusának meghatározásáról szóló, 2007. június 29-i 2007/453/EK bizottsági határozat (2) melléklete felsorolja az országokat, illetve régiókat BSE-státusuk szerint.
(3)
Az Állategészségügyi Világszervezet (OIE) vezető szerepet tölt be az egyes országok és régiók BSE-kockázat alapján történő osztályozásában, és a 999/2001/EK rendelet II. mellékletében meghatározottakkal egyenértékű kritériumokat alkalmaz. A 2007/453/EK határozat mellékletében foglalt lista tekintettel van az OIE által 2010 májusában a tagállamok és harmadik országok BSE-státusáról elfogadott, „A tagok BSE-kockázati státusának elismeréséről” című 18. sz. határozatra (3).
(4)
2011 májusában az OIE „A tagok BSE-kockázati státusának elismeréséről” címmel elfogadta 17. sz. határozatát. E határozat Dániát és Panamát elhanyagolható BSE-kockázatú országnak ismeri el. A 2007/453/EK határozat mellékletében foglalt listát ezért módosítani kell, hogy ezen országok tekintetében megfeleljen az említett határozatnak (4).
(5)
A 2007/453/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/453/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2012. február 10-én.

Labels: 0
18
6